[{"text_idx": "#000002", "text": "O\u0303htul ka\u0308isime kesklinnas o\u0308o\u0308turul so\u0308o\u0308mas ja niisama uudistamas. Ega me poleks ka viitsinud midagi enamat teha, sest lennud va\u0308sitavad ikka korralikult a\u0308ra. Hommikul magasime nii kaua kuniks und oli. O\u0303igemini seni, kuni Henri a\u0308rkas ja meid ka u\u0308les ajas. Peale hommikuso\u0308o\u0308ki, mis oli ta\u0308itsa keskpa\u0308rane, sest olen ka halvemat saanud, otsisime endale ta\u0308navalt tuk-tuki ja so\u0303itsime Valget Templit vaatama. Vo\u0303tsin tuk-tuki suvaliselt ta\u0308navalt sellepa\u0308rast, et nii saab soodsamalt ja tegelikult on selles kuumas o\u0303hus mo\u0303nus, tuul juukseid sasimas, lahtise so\u0303idukiga so\u0303ita. Lapsele ka sobis niimoodi ning edaspidi so\u0303itsimegi ainult tuk-tukiga."}, {"text_idx": "#000003", "text": "Vo\u0303rratult sa\u0308rav ja eriline Valge Tempel"}, {"text_idx": "#000004", "text": "Valge Tempel ise on oma hiilguses ikka sama lummav ja sa\u0308rav nagu paar aastat tagasi, kui ma seda koos Heiti ja To\u0303nisega vaatamas ka\u0308isin. Nagu ikka oli u\u0308mberringi ha\u0308sti palju hiinlaseid, kes on suhteliselt la\u0308rmakad. Templisse saamiseks pidime Liinale kohapealselt turult ostma pikad haaremipu\u0308ksid, sest lu\u0308hikeste pu\u0308kste ja varbavahedega templi territooriumile ei lasta. U\u0308ks seltskond saadeti va\u0308ravast tagasi, sest nad na\u0308gid to\u0303esti va\u0308lja nagu oleks otse rannast tulnud. O\u0303nneks pole detsembris veel liiga palav ning Liina sai pikkade pu\u0308kstega kenasti hakkama. Seekord uudistasime kohapeal pa\u0308ris palju ringi, sest aega oli terve pa\u0308ev ning Henrilgi oli vist huvitav, sest ei ma\u0308leta, et ta oleks pirisenud. Sellel pa\u0308eval oli seal pa\u0308ris palju inimesi koos peredega. See on to\u0303esti eriline koht, kus on mo\u0303nus lihtsalt olla ja mulle tundub, et seal ja\u0308a\u0308b aeg justkui seisma."}, {"text_idx": "#000005", "text": "Pealelo\u0303unaks sa\u0308ttisime ennast hotelli tagasi, sest Liina tahtis Henril hoida tavapa\u0308rast unerez\u030ciimi. See ta\u0308hendab seda, et so\u0303ltumata ajavahest u\u0308ritasime ta so\u0303ltuvalt olukorrast keskpa\u0308eval lo\u0303unaunne panna. Ja peab u\u0308tlema, et see toimis ideaalselt. Sest nagu Aasias ikka, po\u0303hi (ta\u0308nava)elu hakkab seal alles umbes kuuest o\u0303htul ning kestab kesko\u0308o\u0308ni. Me sa\u0308ttisime ko\u0303ik oma ka\u0308igud ka selliselt, et pimeduse saabudes la\u0308ksime kesklinna o\u0308o\u0308turule so\u0308o\u0308ma vo\u0303i siis ta\u0308navatele uudistama. Isegi kui o\u0303htul pimeduse to\u0303ttu midagi va\u0308ga vaadata ei ole, siis vo\u0303ib niisama mo\u0303nes ta\u0308navatoidu so\u0308o\u0308gikohas istuda ja mo\u0303nusalt aega veeta."}, {"text_idx": "#000006", "text": "Tuk-tuk vo\u0303ta rahvarohkest kohast eemal! Ko\u0303ige soodsamalt saab kaubale mo\u0308o\u0308da so\u0303itva juhiga :)"}, {"text_idx": "#000007", "text": "Kolmandal pa\u0308eval ka\u0308isime Khun Korn koske vaatamas, mis peaks va\u0308idetavalt u\u0308ks piirkonna ko\u0303rgeimaid olema. Meie vo\u0303tsime selle tee ette ja\u0308llegi omal ka\u0308el, sest nii olime oma aja peremehed ja nii tundus ka po\u0303nevam. Kindlasti ka soodsam! Sinna so\u0303iduks vo\u0303tsin ja\u0308llegi ta\u0308navalt esimese ettejuhtuva tuk-tuki ning sain juhiga u\u0308sna kiiresti kaubale. Alguses ku\u0308sis ta 600 bahti, kuid olime no\u0303us maksma 500 (15 eurot). Nagu selliste diilidega ikka, juht ja\u0308a\u0308b kuskile ootama kuniks klient tagasi tuleb. Maksad teenuse eest alles siis, kui oled hotellis tagasi."}, {"text_idx": "#000008", "text": "So\u0303it parklasse kust tuli kose juurde matkata vo\u0303ttis aega umbes tunnikese. Koske polnud va\u0308ga keeruline leida, kuid matk mo\u0308o\u0308da dzunglirada, mis la\u0308ks iga meetriga ka\u0308a\u0308nulisemaks ja kitsamaks, vo\u0303ttis aega umbes 45 minutit. Sama palju sealt tagasi. Kuid see mo\u0303nus nelja ja poole kilomeetrine matk, mis kestis kokku umbes kaks tundi oli seda ko\u0303ike va\u0308a\u0308rt. O\u0303htul ka\u0308isime nn walking street \u0301il uudistamas ja so\u0308o\u0308mas. Hotelli so\u0303itsime tuk-tukiga mis la\u0308ks maksma 50 bahti. See oli ka soodsaim so\u0303it kogu reisi va\u0308ltel :)"}, {"text_idx": "#000009", "text": "Chiang Rai viimasel pa\u0308eval vo\u0303tsime ette pikema so\u0303idu linnast va\u0308lja- Tai, Laose ja Myanmari piiride ristumiskohta. Juba eelmine kord, kui me oma Laose reisi Chiang Raist alustasime lugesin ma nn Kuldse Kolmnurga (Golden Triangle) kohta. Tundus po\u0303nev seista kolme riigi ristumiskohas. Seekord siis vo\u0303tsime selle koha ku\u0308lastuse ette. Tee peale ja\u0308i ku\u0308la, kus elab Long Neck Kareni kogukond, kus juba viie-aastastele tu\u0308drukutele pannakse ro\u0303ngad u\u0308mber kaela, et kaelad vo\u0303imalikult pikaks venitada. Ta\u0308iskasvanud naiste ro\u0303ngad kaaluvad umbes kaks ja pool vo\u0303i isegi enam kilogrammi. Natuke ha\u0308ris see, et kogu ku\u0308laelu kontseptsioon oli u\u0308les ehitatud nn turistilo\u0303ksuks ja mu\u0308u\u0308k oli natuke ebameeldivalt agressiivne, kuid u\u0308ldiselt ja\u0308ttis see koht su\u0308mpaatse mulje. Seal oli mitu erinevat ho\u0303imu, kellest just pikkade kaeltega naised olid ha\u0308sti so\u0303bralikud ja ei pressinud oma kaupu meile peale. Teised ho\u0303imud see-eest panid rohkem ro\u0303hku oma na\u0308nni mu\u0308u\u0308gile."}, {"text_idx": "#000010", "text": "Seekord ka\u0308sime vaatamas ka Chian Rai provintsi teist erilist templit mida nimetatakse Siniseks Templiks - ja\u0308ttis samuti meeldeja\u0308a\u0308va mulje, kuid oli tagasihoidlikum kui Valge Tempel. Kuldses kolmnurgas na\u0308gime a\u0308ra Myanmari ja Laose, kusjuures viimasesse pumbatakse tohutult Hiina kapitali. Keset po\u0303lde ja tu\u0308hermaad ehitavad hiinlased uhkeid kasiinosid, hotelle ja kortermaju, kuid natuke arusaamatuks ja\u0308i kellele. Lo\u0303unat ka\u0308isime so\u0308o\u0308mas taksojuhi poolt soovitatud tagasihodlikus so\u0308o\u0308gikohas, kus toit oli to\u0303esti imemaitsev. Olime selle so\u0308o\u0308gikoha ainsad kunded ning saime seeto\u0303ttu personaalse teeninduse igas mo\u0303ttes."}, {"text_idx": "#000011", "text": "O\u0303htul ka\u0308isime Chiang Rai kesklinnas samas kohas so\u0308o\u0308mas, kus me kaks aastat tagasi Heiti ja To\u0303nisega so\u0303ime. Henri so\u0303i kahjuks ainult friikartuleid :) Kuid ku\u0308ll me teda vaikselt harjutame ka midagi muud so\u0308o\u0308ma. See so\u0308o\u0308gikoht asub muideks ta\u0308pselt Clock Tower \u0301i vastas - seeto\u0303ttu oli seda lihtne leida."}]